Mid da Entwicklung vo ana eigne Eiropäischn Sichaheits- und Vateidigungspolitik (ESVP) hod si de EU a eigne militärische Handlungsfähigkeit zuaglegt. Entsprechand am Europeo Headline Gooi vo 1999 (EHG) soidn de Mitgliadstaadn 60.000 Soidotn fia a eiropäische Eigreiftruppn bereithoidn, de wo innahoib vo 60 Togn fia a Joar zum Eisotz brocht wean ko. Deitschland hod dofia bis zua 18.000 Soidotn zu stäin. Im Rahma vom obassdn Headline Goal 2010 hod de Bundeswehr mid untaschiedlichn Kräfteosätzn an EU Battlegroups teignumma.